sasicodes/solvari-1 huggingface dataset:
ஒருவழிப் பாதை சைக்கிள்காரர்கள் கீழே துள்ளிக் குதித்து மடித்துக் கட்டிய வேட்டிகளை பருவப் பெண்கள்போல் நாணி கோணி பாதம் வரைக்கும் இழுத்துப் போட்டப்டி வந்தார்கள்.
அவர் தொப்பிக்கு மரியாதை கொடுக்கிறார்களாம் போலீஸ்காரர் அவர்களிடம் காருக்கார டிரைவர் கொடுத்த கெட்ட வார்த்தைகளை விநியோகிப்பது போலிருந்தது.
அவர்களோ அவர் ஏதோ தங்களைப் பாராட்டுவதுபோல் அதற்கு தாங்கள் தகுதிப்பட்டாலும் புகழில் அடக்கம் வேண்டும் என்று அதற்கு அடங்கி நிற்பதுபோல் மேடையில் பாராட்டுக்குரியவர் பெளவியமாய் பார்ப்பதுபோல் பார்த்தார்கள்.
கோளாரான சமூக அமைப்பில் ஏழைகள் தங்களோட தன்மானத்தை விலையாகக் கொடுத்தால்தான் சுதந்திரமாக நடமாட முடியும் என்பதை நினைத்தபடி ஸ்கூட்டரை உதைத்தான்.
பத்மா ஒரு கோப்பில் பாதி கண் போட்டு எழுதியபடிதான் அவ்வப்போது மீதிக்கண்ணை எடுத்து அருகே இருந்த ராமச்சந்திரனிடம் எதையோ சிரித்துச் சிரித்துப் பேசிக் கொண்டிருந்தாள்.
உமா ஒரு ரிஜிஸ்டரை தனது மடியில் கிடத்தி புரட்டியபடிதான் சற்றுத் தள்ளி ரேக்கை குடைந்து கொண்டிருந்த பியூன் அடைக்கலத்திடம் அந்தப் புடவை சரியில்லப்பா.
அட்மினிஸ்டிரேட்டிவ் ஆபீஸர் அல்லது ஏஓ என்று அழைக்கப்படும் நிர்வாக அதிகாரி செளரிராஜன் பாக்கெட் டிரான்ஸிஸ்டர் போல் இருந்த கணக்கு யந்திரத்தை யந்திரம் என்று சொல்வது கூடத் தப்பு கணக்குக் கருவியை தட்டித் தட்டிப் போட்டு ஒரு காகிதத்தில் எழுதிக் கொண்டுதான் ஈஸ்வரியை ரசித்தார்.
என்ன குழம்பு என்று தன்னிடம் பேசாமல் சபார்டினேட் பயல் சம்பத்திடம் பேசிக்கொண்டிருந்த டைப்பிஸ்ட் ஈஸ்வரியிடம் கேட்டார் அவள் நாக்கு ருசியைப் பற்றி மட்டுமே பேசுகிற வயதில் இல்லை என்பது தெரிந்தும்.
இதுபோல் வாங்கும் பிரிவு வந்ததை காக்கும் பிரிவு கணக்குப் பிரிவு விநியோகப் பிரிவு என்று அந்த அலுவலகம் பலப்பல பிரிவுகளாய் இருந்தன.
அவற்றிற்கு ஏற்றாற்போல் ஒவ்வொரு பிரிவு நாற்காலி களுக்கும் இன்னொரு பிரிவு நாற்காலிகளுக்கும் இடையே இடைவெளிகளும் உண்டு.
இந்தப் பிரிவுகளின் இன்சார்ஜ்கள் சார்ஜ் செய்யப்பட்ட பேட்டரிகள் போல் பெரிய நாற்காலி பெரிய மேஜை சகிதமாய் காட்சியளித்தார்கள்.
மை கறையும் கோந்து கறையும் வெட்டப்பட்ட சோளத் தோட்டத்தில் எஞ்சி நிற்கும் அடிக்காம்புகள் போல் எரிந்து எரிந்து இறுதியில் திரிகள் நின்று வெள்ளை வெள்ளையாய் இருந்த மெழுகுவர்த்தித் துண்டுகளும் கொண்ட மேஜையில் நான்கு பக்கமும் காகிதக் குவியல்களைப் பரப்பியபடி அதன் நடுப்பக்கம் ஒரு ரிஜிஸ்டரைப் போட்டுக் குடைந்து கொண்டிருந்தாள்.
குண்டூசி காகிதம் இரப்பர் பால் பாயிண்ட் பேனா பென்ஸில் ஸ்டேப்லர் பைல்கள் உட்பட பல்வேறு வகையான ஸ்டேஷனரிப் பொருட்களை கொட்டேஷன் மார்க்கெட்டில் வாங்கி பல்வேறு அலுவலகங்களுக்கு அனுப்ப வேண்டிய பொறுப்பு அந்த அலுவலகத்திற்கு அலுவலகங்கள் அனுப்பும் இன்டென்ட்களை செப்பனிட்டு குறிப்பிட்ட சமயத்திற்குள் அவற்றைத் தருவித்துக் கொடுக்க வேண்டும்.
நூறு அலுவலகங்களுக்கும் இத்தகைய பொருட்களை லட்சக் கணக்கான ரூபாயில் வாங்கிக் கொடுக்கும் ஒரே ஒரு அலுவலகம் காண்டிராக்டர்கள் கண் வைக்கும் அலுவலகம்.
சரியான சமயத்திற்கு வரும் சரவணன் முக்கால் மணி நேரம் கடந்தும் வராததால் சீனியர் ஸ்டெனோகிராபர் உமா தனது அறையை விட்டு வெளியே வந்து நின்றாள்.
அன்னம் அதற்குமேல் யோசிக்கப் பயந்து விட்டாள் அவள் இப்படி சிந்திப்பது கூட அவர்களுக்கும் உள்ளே இருக்கிற சரவணனுக்கும் தெரிந்து கிடைக்காமல் கிடைத்த இந்த வேலை போய்விடக்கூடாதே என்ற பயம்.
அப்பாவிடமும் சித்தியிடமும் அகப்பட்டுவிடக் கூடாதே என்ற அச்சம் இவ்வளவுக்கும் அவள் பார்வைக்கு பயப்படுபவள் போலவோ பயமுறுத்துபவள் போலவோ தோன்றவில்லை.
பவுடர் தேவையில்லாத முகம் அழகு என்பது சிவப்பில் மட்டும் அல்ல என்பதை எடுத்துக்காட்டும் கறுப்பு சிரிக்கும்போது மட்டுமே சில பெண்களுக்கு கண்கள் எழிலாய் இயங்கும்.
அடுத்த மெமோ வந்தால் ஆபத்தாச்சே என்பதுபோல் உள்ளே இருந்த சரவணனை துஷ்ட தேவதையைப் பார்ப்பதுபோல் பார்த்துப் பார்த்துப் பயந்து கொண்டாள் அன்னம்.
வெளியே தான் அரட்டையடித்ததைப் பார்த்துவிட்ட அந்த அஸிஸ்டெண்ட் டைரக்டர் மனதில் ஏதாவது கோபம் உதித்திருக்கிறதா என்பதை ஆழம் பார்ப்பதற்காகப் போனவள்.
அவன் ரிஜிஸ்டரைப் புரட்டி முந்தின நாள் கடிதங்கள் அனுப்பப்பட்டிருக்கிறதா என்று கடிதம் கடிதமாக நம்பர் நம்பராக முகவரியோடு பார்த்தான்.
அன்னம் பதில் சொல்ல முடியாமல் திணறியபோது உமா உள்ளே வந்து சீல் போட்டு ரகசியம் என்று கொட்டை எழுத்துக்களில் சுட்டிக் காட்டிய ஒரு கவரை அவனிடம் கொடுத்துவிட்டு அன்னம் போவதற்காகக் காத்திருந்தாள்.
தேறாத கேஸ் என்று அவன் தள்ளி வைத்திருந்த அவள் மனம் எவ்வளவு விசாலமாய் இருக்குது இதுபோல் மூளையும் அழுத்தமாய் இருந்தால் எவ்வளவு அருமையாய் இருக்கும்.
அவளுக்கு விசாரணை இல்லாமலே தீர்ப்பளிச்சு சமஸ்கிருத மந்திரம் மாதிரி சட்டதிட்டங்களை மறைச்சு அவளை கன்டெம்ட் செய்து டெஸ்பாட்ச்லே போட்டுடலாம்.
அஸிஸ்டெண்ட் டைரக்டராக ஆவதற்கு ஆசைப்பட்ட சௌரிராஜனும் அவரது இதயத்தில் இடம் பிடித்திருப்பதுபோல் அவர் இப்போது அமர்ந்திருக்கும் நாற்காலியையும் பிடிக்க நினைத்த பத்மாவும் பயந்து போனார்கள்.
ஏதோ ஒரு சுமை ஆகாயத்தில் இருந்து எழுந்து அவன் தலையை அழுத்தப் பற்றியது போலிருந்தது எதிர்பாராத அதிர்ச்சிட எண்ணிப் பார்க்க முடியாத கடிதம்.
பிறகு சிறிதுநேரம் கடித்துக் குதறுவது மாதிரியாக அவனையே பார்த்துவிட்டு இருவரும் சேர்ந்தாற்போல் வாசலுக்குள் நுழைந்து அப்புறம் ஒருவர் பின் ஒருவராக வெளியேறினார்கள் சிறிது நேரம்வரை தன்னை மறந்த சரவணனுக்கு அப்போதுதான் நிலைமை புரிந்தது.
கடைசியில் ஆபீஸ் பியூன்கள் அடைக்கலமும் சிதம்பரமும் கூட காலை வாரிவிட்டதுதான் அவனுள் தாளமுடியாத அதிர்ச்சியை ஏற்படுத்தியது.
நீண்ட நேரத்திற்குப் பிறகு ஒரு முடிவுக்கு வந்ததுபோல் தலையை ஒரு தடவை ஆட்டிவிட்டு அன்னத்திற்குக் கொடுக்கப்பட்ட மெமோவில் மடமடவென்று எழுதினான்.
உங்கள் சென்னை கிளை அலுவலகத்திற்கு கடந்த பத்து ஆண்டுகளாக குறித்த நேரத்தில் குறிப்பிட்ட எழுதுபொருள் சாமான்களை ஒப்பந்த அடிப்படையில் எம் கம்பெனி கொடுக்கிறது.
ஆனால் திரு சரவணன் எங்கள் கம்பெனி கொடுத்ததைவிட ஆயிரம் ரூபாய் அதிகமாகக் கேட்டிருக்கும் சவுண்ட் ஸ்டேஷனரி கம்பெனியை சிபாரிசு செய்திருக்கிறார்.
ஆனால் திரு சரவணன் உதவி டைரக்டர் என்ற ஆணவத்தில் பணம் கொடுக்காதது மட்டுமில்லாமல் எங்களைப் பார்க்க வேண்டிய சமயத்தில் பார்க்கவேண்டிய விதத்தில் பார்த்துக் கொள்வதாக மிரட்டியதைக் கூட நாங்கள் பெரிதுபடுத்தவில்லை.
அவர் எம் கம்பெனிக்கு குறைகளைச் சுட்டிக் காட்டி நான்கு தடவை கடிதங்கள் எழுதியதாகச் சொன்னது சுத்தப் பொய் இதைத் தவிர அவரிடம் வேறு எதையும் எதிர்பார்க்க முடியாதுதான்.
நல்லிதயம் படைத்த அக்கெளண்டண்டும் நிர்வாக அதிகாரியும் எம் கம்பெனிக்காக கொட்டேஷன்படி செய்த சிபாரிசு வரைவை உதவி டைரக்டர் அடித்து விட்டு ஏதேச்சாதிகாரமாய் வேறு கம்பெனியை சிபாரிசு செய்திருக்கிறார்.
அக்கெளன்டன்டும் நிர்வாக அதிகாரியும் செய்த சிபாரிசு வரைவை அடிச்சுட்டு உதவி டைரக்டர் எதேச்சதிகாரமாய் எழுதியிருக்கார் என்கிறான்.
ஒரு தடவை கொஞ்சம் சொல்லிக் கொடுங்க ஸார்னு நான் கேட்டதுக்கு அவ்வளவு பகிரங்கமாவா கற்றுக் கொடுக்க முடியுமுன்னு அசிங்கமாய் கேட்ட பயல்.
வரப்புத் தகராறுல அந்தப் பணக்காரன் பலவேசத்துக்கு வக்காலத்து வாங்கி நம் அண்ணிய இவங்க ரெண்டுபேரும் மானபங்கமாய் பேசுன பழைய காலத்தை நான் மறக்கல.
சமயலறையில் இருந்து வெளியே எட்டிப் பார்த்த அண்ணி தங்கம்மா மாமியார் சொன்னது தனக்குத்தான் என்பதைப் புரிந்து கொண்டே உள்ளே ஒடுங்கிக் கொண்டாள்.
சரவணன் நான் கடன் வாங்குறதா இல்ல அப்படியே வாங்குவதாய் இருந்தாலும் நெருக்கமானவங்ககிட்டே அதுவும் இந்த ஆபிஸோடு சம்பந்தப் படாதவங்க கிட்டேதான் கேட்பேன் என்றான்.
வீட்டுக்கு ஒருவன் சைக்கிளில் வந்தாலேயே பெரிய மனுஷியாய் ஆகிவிட்டதாய் நினைக்கும் அம்மா காரில் வந்தவன் அப்படிப் பேசியதைப் பார்த்துவிட்டு அவன் கையில்கூட முத்தமிட்டாள்.
வீட்டு வாடகை கொடுக்க முடியாமல் சம்பளத்துல ஸ்கூட்டர் அட்வான்ஸ் கூட்டுறவு சங்கக் கடன்னு எத்தனையோ பிடிப்புகள்ல சிக்கி அல்லாடுறவண்டா நான்.
அலுவலக நேரத்திற்கு முன்னதாகவே வந்துவிட்ட அன்னத்தை அது முடிந்து பத்து நிமிடம் கழித்து சேர்ந்தாற்போல் வந்த செளரிராஜனும் பத்மாவும் உமாவும் ஆளுக்கொரு பக்கமாய் உலுக்கினார்கள்.
அவன் வருவதற்கு முன்பு ஆத்திரத்தைக் கொட்டி முடித்துவிட வேண்டும் என்ற ஆங்காரத்தோடு அவள் நின்றபோது தலைமை கிளார்க் பத்மா பற்களைக் குத்தியபடி கேட்டாள்.
எங்கப்பன் கிட்டே இப்போ இரண்டாவது சம்சாரமா இருக்கவள் கலயாணத்துக்கு முன்னாலயே அவருகிட்டே சேலையை இழுத்து இழுத்து மூடி மூடிப் பேசுவாளே அதே மாதிரி பேசுறாள்.
முதல் கடிதமே ரிஜிஸ்டர்ல போகாததை செக் செய்யாத தலைமைக் கிளார்க்கும் நிர்வாக அதிகாரியும் இதுக்கு ஒரு காரணமுன்னு எழுதியிருக்கீங்க.
அன்னத்தை கணக்கு பிரிவில் இரண்டாவது பொறுப்பிலும் அதைக் கவனித்து வரும் சந்தானத்தை டெஸ்பாட்ச்சிலும் மாற்றும் ஆர்டரைச் சொன்னான்.
தகப்பன் தன் பிள்ளையைப் பார்ப்பதுபோல் பார்த்த அந்த ஐம்பது வயதுக் கண்ணன் திடீரென்று எழுந்து அவனைத் தகப்பன் சாமியாய் பார்த்து கையெடுத்துக் கும்பிட்டார்.
அவளுக்கே ஆண்டுக் கணக்கில் அரைகுறையாய்த் தெரிந்த உண்மையை முழுமையாகக் கண்டுபிடித்து ஒரே நாளில் எவ்வளவு பெரிய காரியத்தைச் செய்து விட்டான்.
பத்மாவும் உமாவும் காண்டிராக்டரோடு ரகசியம் ரகசியமாய் பேசுனதும் அக்கெளண்டன்ட் ராமச்சந்திரன் தலையைச் சொறிந்தபடி நின்னதும் இவர் கிட்ட சொல்லலாமா?
டெம்போ யாருக்குரியது என்பதுகூட சரவணன் ஸாருக்குத் தெரியாது என்றும் அவர் கொடுத்த பணத்தை தான் சௌமி நாராயணனிடம் கொடுக்கப் போனதாகவும் அவர் மறுத்ததாகவும் சரவணன் தன்னைத் திட்டுவான் என்று பயந்து பணத்தை வைத்துக் கொண்டதாயும் எழுதியிருந்தார்.
முனையில்லாத குண்டூசி ஒடியும் பென்சில் ஊறும் காகிதம் ஒரு பக்கம் சில தகரத்துண்டு இல்லாத டேக் கிழிந்த கோப்புக் கவர்கள் ஆகியவற்றின் வரலாற்றுப் பின்னணியை சுவைபடச் சொன்னான்.
காண்டிராக்டர் எந்தெந்த தேதிகளில் எத்தனை நாள் எத்தனை மாத தாமதத்துடன் டெலிவரி செய்திருக்கிறார் என்பதை டயரியைப் பார்த்துப் பார்த்துச் சொன்னான்.
அந்த அலுவலகம் மத்திய அரசின் பாதுகாப்பு விதிகளின்கீழ் வருவதைச் சுட்டிக் காட்டி அலுவலக ரகசியங்கள் காண்டிராக்டருக்கு எப்படிப் போய் சேர்ந்தது என்பதை முழுமையாக விசாரிக்க வேண்டும் என்றும் இல்லையானால் லட்சக்கணக்கான பொருட்களைத் தருவித்து சேமிக்கும் அலுவலகம் பெருச்சாளிக் கிடங்காய் மாறிவிடும் என்றும் சொன்னான்.
அலுவலகத் தகவல்களை காசுக்கு விற்பவர்கள் சமூக விரோதிகள் என்றும் விசாரணைக்கு உத்திரவிட்டால் தன்னால் சிலரைப் பற்றி தகவல்கள் கொடுக்க முடியும் என்றும் குறிப்பிட்டான்.
இறுதியில் இப்போது வெளியே தெரியாமல் இருக்கும் இத்தகைய கேள்விக் குறிகளை இப்போதே கண்டு பிடிக்கவில்லையானால் அலுவலகம் காணதாகிவிடும் என்றும் சொல்லி முடித்தான்.
அந்தச் சமயத்தில் வாட்ச்மேனை விட்டுவிட்டு வரச் சொல்லலாம் என்றும் அவர் திரும்புவது வரைக்கும் தானே அலுவலகக் காவலாளியாக இருக்கலாம் என்றும் அவனுக்குத் தோன்றவில்லை.
தங்கமுத்துவும் அன்னமும் ஒருவருக்கொருவர் மணிக்கணக்கில் அன்னியோன்யமாய் பேசிக்கொண்டிருப்பதைப் பார்த்து பத்மாவும் உமாவும் கண்ணடித்துக் கொண்டார்கள்.
ஆபீஸ்ல குண்டூசி டிமாண்ட் எண்ணிக்கையை குறைச்சு சவுண்ட் கம்பெனி அதிகமாய் ரேட் போட்ட பிளாட்டிங் பேப்பர் எண்ணிக்கையை கூட்டியிருக்காங்க.
ஐபிஎஸ் அரசியல்வாதி எழுத்தாளன் கவிஞன் பத்திரிகை ஆசிரியர்ன்னு ஒருவனுக்குப் பட்டம் வருதோ அப்போ அவன் தன்னோட ஜாதிப் பட்டத்தைத் துறந்துடனும்.
ராமசாமி போலீஸ் அதிகாரியாய் இருந்தாலும் அப்போது கல்யாண மாப்பிள்ளையாகவே ஆகிவிட்டதால் சரவணனின் மாற்றத்தைக் கவனிக்க வில்லை.
உமா வந்தால் அவளை அறைந்தாலும் அறைந்துவிடாலாம் என்ற அச்சம் ஏற்பட்டது.தனக்குத்தானே பயந்து வன்முறை உணர்விலிருந்து தன்னை விடுவித்துக் கொள்வதற்காக பகல் பன்னிரெண்டு மணிக்கே புறப்பட்டான் உள்ளே வந்த அன்னத்திடம் பேசாமல் அவன் பாட்டுக்கு வெளியேறினான்.
சமயலறைக்குள் இருக்கும் அண்ணி பார்த்து விடுவாள் என்றோ தனக்குப் பின்னால் வெறுந்தரையில் வெறுமனே படுத்திருந்த அம்மா கண்விழித்துப் பார்த்து விடுவாளோ என்ற பயம் அல்ல.
ஒரு ஆணும் பெண்ணும் பழகுறது தெரியாமல் பழகி தான் ஆண் என்றோ பெண் என்றோ பிரக்ஞை இல்லாமல் பேசுவது தெரியாமல் பேசி காலத்தால் ஏற்படுகிற நட்புதான் காதலாய் மாறும்.
அவனுக்கு நண்பன் என்று சொல்லிக் கொண்ட ஒருவன் அதிலும் அதிகாரி நண்பன் அந்த வீட்டிலுள்ள நாற்காலி மேஜைகளையும் பீரோவையும் ஸோபா ஸெட்டையும் ஒரு கம்பெனியில் மாதத் தவைைணயில் வாங்கிக் கொடுத்திருந்தான்.
இந்தப் பெரிய மனிதர்கள் வழிபாட்டை ஏற்றுக் கொள்ளும் ஆண்டவன் இந்தச் சின்னவனின் வழிபாட்டை ஏற்றுக்கொள்ள அந்த ஆண்டவனுக்கு ஏது நேரம்.
நிர்வுாக அதிகாரியின் மேஜையில் ஒரு கையை ஊன்றியபடி அலுவலகத்தையே கான்டிராக்ட் எடுத்ததுபோல உமாவைப் பார்த்துப் பேசிக் கொண்டிருந்த அந்த மனிதர் அசையாமல் நின்றார்.
அவர் தன்னையும் கொத்தடிமையாய் ஒப்பந்தம் எடுத்திருப்பது போல் குழைந்தும் நெளிந்தும் பேசிய செளரிராஜன் பத்மா விலாவில் இடிப்பதை உணர்ந்து அவளைப் பார்த்தார்.
மொத்தத்தில் அந்த மூவரும் ஏதாவது சோப்புக் கம்பெனி விளம்பரத்தில் சிரித்தும் திடுக்கிட்டும் நிற்பது போல் போஸ்கள் வருமே அந்தப் போஸ்களைக் காட்டியபடி நின்றார்கள்.
நாற்பத்தைந்துக்கும் ஐம்பதுக்கும் இடைப்பட்ட வயது.சிவப்பு நிறம் வட்டமுகம் நாகரிகமான சந்தனப் பொட்டு சபாரி உடை சாய்வான பார்வை அயோக்கியப் பயல்.
செளநா ஸ்டேஷனரி மார்ட்டிற்கு இந்த நிதியாண்டில் இருந்து மூன்று வருட காலத்திற்கு எழுது பொருள் சாமான்களை வாங்கிக் கொள்வதற்கு கான்டிராக்ட் இதன் மூலம் வழங்கப்படுகிறது.
இத்துடன் இணைக்கப்பட்டுள்ள ஒப்பந்தப் படிவத்தைப் பூர்த்தி செய்து அவரது கையெழுத்தை உடனடியாக வாங்கி அனுப்ப வேண்டும் என்று கோரப்படுகிறார்.
செளமி நாராயணனுக்குக் கடிதம் எழுதவேண்டும் என்றும் அதன் நகல் தலைமையிடத்திற்கு அனுப்பப்பட வேண்டும் என்றும் கேட்டுக் கொள்ளப்படுகிறார்.
செளநா உரிமையாளர் செளமி நாராயணன் மத்திய அரசின் பாதுகாப்பு விதிகளின்கீழ் வரும் இதே இந்த அலுவலகத்தில் உள்ளறுப்புக்காரர்களை கைக்குள் போட்டுக் கொண்டு அலுவலக ரகசியங்களைத் திருடியிருப்பதைச் சுட்டிக் காட்டியிருந்தான்.
பல்வேறு துறைகளைக் கொண்ட அரசில் ஒரு சின்னத் துறையில் பல பெரிய அதிகாரிகளில் ஒரு சின்னப் பெரிய அதிகாரி தனது சட்டகருக்கு அரசே அவார்ட் வழங்குவதாய் காட்டிக் கொள்ள முடிகிறது என்றால் இது என்ன இலாகா.
தாங்கித்தான் ஆகணும் தங்கை வசந்தாவின் பிரகாசமான எதிர்காலத்திற்காக அண்ணி இன்னும் வயல் வேலைக்குப் போகாமல் இருப்பதற்காக எதிர்காலத்தில் இந்த இலாகாவிற்கே நான் தலைமை அதிகாரியாய் ஆவதற்காக பொறுத்துத்தான் ஆகணும்.
எதிர்காலத்திற்கு அஞ்சுகிறவனால் இந்த நிகழ்காலத்தில் கூட நிம்மதியாய் இருக்கமுடியர்து இந்த அக்கிரமங்களை அங்கீகரித்து இந்த அசிங்கம் பிடித்த நிர்வாக அதிகாரியைப் பார்த்தபடியே என்னால் ராசியாக முடியாது.
விரக்தியின் விளிம்பில் நின்று அதனால் முடக்கப்பட்டு பிறகு அந்த விரக்தியின் வயிற்றைக் கிழித்துக் கொண்டு வெளிப்பட்டவன் போல் சரவணன் அமைதியடைந்தான்.
காலாட்களாகவும் நடப்பதுபோல் தோன்றும் செளரிபத்மாஉமா கம்பெனிக்கும் ஒரு சில உதிரி மனிதர்களுக்கும் அவசர அவசரமாகவும் சரவணனுக்கு ஆமை வேகத்திலும் அன்னத்திற்கு நத்தை வேகத்திலும் கழிந்தது.
மரியாதையாய் வேலையை விட்டுட்டு வேற வேலை தேடலாம் அது இல்லாமல் நான் எதையோ எழுதப் போய் அதையே சாக்காக்கி அவங்க என்னை டிஸ்மிஸ் செய்தால் எனக்குச் சேரவேண்டிய பணமும் சேராது.
ஒங்களுக்காக காலையில் எத்தனை பேர் கான்டிராக்டரை முரட்டுத்தனமாய்ப் பார்த்தாங்க தெரியுமா செளரிராஜன் தானா ஒங்களுக்குப் பெரிசாத் தெரியணும்?
ஆனால் அப்படி ஒரு நிலைமை ஏற்பட்டு ஒங்க உதவியை நான் ஏற்றுக்கிட்டால் ஊர் என்ன பேசும் நம்மோட உறவைப் பத்தித்தான் என்ன நினைப்பாங்க.
எனக்காக எப்படியெல்லாம் துடிக்காள் அலுவலக மரங்களின் உச்சாணிக் கிளைகளில் அணில் கடித்த பழங்களையும் பிஞ்சில் பழுத்த பழங்களையும் பிடுங்காமல் பார்த்த எனக்கு இவ்வளவு நாளாய்.
அவளும் ஒங்களுக்கு அந்தக் கால வழக்கப்படி வெறுமனே திலகமிடுபவள் அல்ல நான் என்று சொல்லாமல் சொல்வதுபோல் கரத்தை தூக்கி நிறுத்தி முஷ்டியாக ஆக்குகிறாள்.
அரசியல்வாதிகள் தங்களின் கொள்கை முழக்கங்களுக்கு ஏற்ப தொண்டர் கூட்டம் குண்டர் கூட்டம் என்று ஒரு கூட்டத்தையே தங்கள் போலித்தனங்களுக்கு ஏற்ப போலியாக்கினாலும் பொதுவாக சென்னை நகரில் ஒரு கூட்டத்தை அடையாளம் கண்டுபிடிப்பது பொதுமக்களுக்கு மிகவும் எளிதான காரியம்.
ஆனாலும் இதற்கு விதிவிலக்குப் போல அதாவது விதியே எக்கேடாவது கெட்டு எப்படி வேண்டுமானாலும் போங்கள் என்று தங்களை விலக்கு செய்தது போல் இதோ இந்தப் பரந்து விரிந்து பருத்த சென்னை மாநகரில் எல்டாம்ஸ் சாலை மவுண்ட்ரோடில் வந்து சங்கமிக்கும் இடத்திற்கு சிறிது தொலைவில் திருமுருகன் ஆலயத்திற்கு அருகே பெருந்திரளாய் கூடி நிற்கும் அந்தக் கூட்டத்தை எப்படி அடையாளப் படுத்துவது?
அந்த முருக கோவிலுக்கு அருகே நின்றதால் மட்டுமல்ல பெரும்பாலானவர்களின் கரங்களில் திருவோடு மாதிரி இருந்ததால் அது பண்டாரக் கூட்டம்போல் தோன்றும்.
ஆனால் இரும்பாலான வட்ட வடிவமான ஓரளவு பெரிய அந்த பாண்டுக் கூடையைப் பார்த்த கண்ணோடு அந்த மக்களைப் பார்ப்பவர்கள் அப்படிச் சொல்ல மாட்டார்கள்.
ஆனால் இந்தப் பெரிய திருவோடு கூட்டத்தினருக்கு வயிறு தவிர மீதி எல்லா உறுப்புகளும் இயங்குகிறதோ இல்லையோ அவை இருப்பதை உடம்பில் காட்டின.
ஒரு சிலர் வாயில் குதப்பும் வெற்றிலையையும் சாலையில் தெறித்த சிவப்புத் துளிகளையும் வைத்து அவர்களை கல்யாண விருந்துக் கூட்டம் என்றும் சொல்லலாம்.
தலை காய்ந்த தோற்றத்தையும் வெறுமையான கண்களையும் பொறுமையான கால்களையும் வைத்துக் கணக்குப் போட்டால் மரணக் கணக்கிற்கு இதுவரை கேள்வியாக இருந்து இப்போது பதிலாகிப் போன ஒரு சடலத்தின் இழவுக்காக நிற்பவர்களைப் போல் இவர்கள் தோன்றினாலும் ஒரு சின்ன வித்தியாசம்.
இந்த வகையில் இவர்கள் சுயம்புச் சவங்கள் ஆகையால் இவர்களை எப்படிப்பட்ட கூட்டம் என்று வசதி வாய்ப்பு உள்ளவர்களால் எளிதில் கண்டுபிடிக்க இயலாது பார்ப்பவர்களுக்கு மட்டுமல்ல பார்க்கப்படுகிறவர்களுக்கும் ஆனாலும் தமிழனின் தனிப் பண்புப்படி இவர்களுக்கு ஏதாவது முத்திரை குத்த வேண்டுமே.
சாலையில் கார்களில் சவாரி செய்பவர்கள் கூட்டத்தைப் பார்க்கிறார்களே தவிர அந்தக் கூட்டம் எதற்காக அப்படி நிற்கிறது என்று யோசித்துப் பார்க்க மறுக்கிறார்கள்.
ஒரு சில உறவுக்கார நடுத்தர வர்க்கக்காரர்கள் தங்களிடம் சம்பந்தப்பட்டவர்கள் கடன் கேட்டுவிடக் கூடாதே என்று தங்களுக்குத் தாங்களே ஒரு கற்பனையை உருவாக்கிக் கொண்டு அவசரமாய் போகிறவர்கள் போல் போகிறார்கள்.
ஆனால் அவாகள் ஒருவனை வீரனாக்க ஒன்பது பேரைப் பேடியாக்கும் சினிமாக்காரனைப் போல் இதையே எழுதும் சரித்திர நாவலாசிரியப் பொய்யர்களை போல் பட்டணத்துப் பங்களாக்களின் மவுசையும் மதிப்பையும் கொச்சைப்படுத்துவது போல் தோன்றும் தலை தட்டும் குடிசைகளில் இருந்து காலையில் ஆறு மணிக்கே அங்கு வந்து முருகன் கோவிலில் உச்சிக்கால பூஜை நடத்தப்படும் இந்தச் சமயம்வரை அங்கேயே தவமிருக்கிறார்கள்.
ஒரு சிலர் அந்தக் கூட்டத்தின் இலக்கணப் படியான பிரபுக்கள் சிங்கிள் டீயைக் குடித்துவிட்டு பீடியைத் தின்பது போல் உறிஞ்சுகிறார்கள்.
கட்டம் போட்ட கிழிசல் சட்டையைக் கொண்ட ஒரு அறுபது வயதுக் கிழவர் பொறுமையோடு எழுந்து சிறிது தூரம் நடந்து மீண்டும் இருந்த இடத்திலேயே வந்து அமராமல் இடம் பெயர்ந்து உட்கார்ந்தாலாவது கிராக்கி வருமா என்பதுபோல் இன்னொரு இடத்தில் உட்காருகிறார்.
முருகன் கோவிலுக்கு எதிர்த்தார்ப் போலிருந்த சாலையை அணைத்து பிளாட்பாரத்தின் தளம் தெரியாதபடி நெருங்கி உட்கார்ந்த இந்தக் கூட்டத்தில் சிறுவர்களுக்கும் குறைவில்லை.
இவர்களைவிட அதிகமான இளம் பெண்கள் தார்ப்புழுதி அப்பிய கால்களைத் தரையில் ஊன்றி முதுகை வளைத்து ஒருக்களித்து உட்கார்ந்து தொலைவில் தெரிகின்ற ஒவ்வொருவரையும் மேஸ்திரியாகப் பாவித்து நேரத்தால் வீணடிக்கப்பட்டவர்கள் போல் கசிந்த கண்களோடு பசி யோகத்தால் நிஷ்டையில் இருப்பவர்கள்போல் கண்களை விலக்காமல் கால்களை நகர்த்தாமல் காத்திருந்து காந்திருந்து காத்திருப்பதே புரியாமல் வாழ்க்கைக்குக் காத்திருக்கிறார்களா அல்லது மேஸ்திரிக்குக் காத்திருக்கிறார்களா என்பது அறவே தெரியாமல் அப்படியே இருக்கிறார்கள்.
கட்டாஞ்சுவர் போன்ற மேனியில் கிழிந்த பனியனும் நைந்த டவுசரும் போட்டிருந்த ஒட்டர்கள் சுண்ணாம்பாய் குழைந்து போய் நின்றார்கள்.
உத்திராட்சக் கொட்டையைப்போல் இரண்டு மடங்கு பெரிய நூல் கட்டிய வட்டக் குண்டை வலது கையில் பிடித்தபடி மணியாஸ் கட்டையையும் லெவல் பார்க்கும் மூலமட்டத்தையும் பிளாட்பாரத்தில் போட்டு அவற்றை இடக்கையால் குழந்தையை தடவுவது போல் தடவி விட்டுக் கொண்டிருந்த கொத்தனார்களில் பலர் வயிற்றுக்கும் தொடைக்கும் இடையிலுள்ள உடல் பாகத்தை மணியாஸ் கட்டையாலும் எல் வடிவத்தில் அமைந்த மூலமட்டத்தாலும் அமுக்கிக் கொண்டார்கள்.
பைப் ரிஞ்சையும் ஆக்ஷாபிரேமையும் கையோடு வைத்திருந்த பிளம்பர்களின் கண்கள் வெள்ளிப்பழங்கள் போல் கருவிழி போனதாய் காட்சியளித்தன.
கூர்க்கம்பிகளாய் முடிந்த வாளையும் திருகாணி போன்ற உழைப்பாயுதங்களையும் வைத்திருந்த ஆசாரிகள் தலைப்பாகைகளை எடுத்து இடுப்பில் கட்டிக் கொண்டார்கள்.
இந்த கேள்விக்கும் சோடா பாட்டில் வீச்சுக்கும் சம்பந்தமில்லை என்பதும் மனிதர்களை வாங்க வந்த மேஸ்திரிமனிதர்களுக்கும் தெரியும் இனிமேல்.
என்பேரை மாத்திக் கூப்பிடுன்னு ஒரு மேஸ்திரி கூப்பாடு போட்டாலும் அவர் தன் வார்த்தைகளை சொல்கிற வேகத்திலேயே மறக்கக்கூடிய மனிதர் என்பது.
எழுந்தவரில் ஒரு வாலிபப் பையனுக்கு வயிற்றுக்குள் இருந்த வாயு இடுப்பில் திருகாணி போல் பிடி போட எப்பாடி என்று முனங்கிக் கொண்டே பைசா நகரத்துக் கோபுரம் போல் வளைந்த அவன் மேலே நிமிர முடியாமலும் கீழே உட்கார முடியாமலும் நெளிய அவனோடு சேர்ந்து எழுந்த கொத்தனார் கொண்டையா இன்னாடா.
உதிரிப்பூக்கள் போல் தலைமுடிக் கற்றையை ஒழுங்கு படுத்தாமல் மேலும் கீழுமாக அப்பி வைத்தபடி கழுத்தின் மேல் பகுதியைச் சொறிந்து கொண்டிருந்த தாயம்மா சல்லடைபோல் படர்ந்த தேம்பல் உடம்பை குலுக்கிக் கொண்டே அதட்டினாள்.
இதற்குள் சேலத்து ஒட்டர் தெருவில் குதிரைக் கொண்டையுடன் பிரா மார்பகத்துடன் தொப்புளுக்குக் கீழே புடவைபட அலுக்கிக் குலுக்கி நடந்த ஒரு பெண்ணையே வாயைப் பிளந்தபடி பார்த்தார்.
மனைவி சொன்னது சரியெனப்பட்டதுபோல் முப்பத்தைந்து வயது மதிக்கத்தக்க அந்த ஒட்டர் மண்வெட்டியை தோளில் போட்டுக் கொண்டு நடக்கப் போனார்.
கொத்தனாரான கொண்டையா வட்டக் குண்டை இடுப்பில் செருகிக் கொண்டு பூணுரல் மாதிரி தெரிந்த கயிற்றை மடியில் செருகிக் கொண்டு நடக்கப் போனார்.
இடுப்புப் பிடியில் இருந்து மீண்ட வாயு வாலிபன் பரிகசித்த குரலோடு முதுகை வளைக்க முடியாமல் வளைத்து சிரிக்க முடியாமல் சிரித்துப் பேசினான்.
நம்மள மாதுரி கஷ்டப்படுறவனோட பொண்ணுங்க தலையில இருக்கிற பாராங்கல்ல தூக்கிச் சுமக்க மார்ப தம்பிடிச்சு நிமிர்த்துறத வாயப்பிளந்து பார்க்கிற கம்மனாட்டிப் பயலுவ கீராங்க.
சினிமாக்காரங்களோட போட்டோக்களை எங்கெல்லாமோ வெச்சுக்கிட்டு அவங்க வீட்டுப்பக்கம் காத்துக்கிடக்கிற கஸ்மால முண்டங்களும் இருக்காங்கோ.
தொலைவில் மேஸ்திரி யாரும் தென்படுகிறாரா என்று துழாவிய கண்களோடு பார்த்துவிட்டு சலித்தவள் போல் முகம் சிலுக்கப் பார்த்த சித்தாள் பெண் ஒருத்தியைப் பார்த்து தாயம்மா அப்படிக் கூறியதும் அதுவரை வட்டம் போலிருந்த மோவாயில் எல்லைக் கம்பிகள் போல் தாடி படர கழுத்தைச் சற்று நீட்டி கண்களை சிறிது துருத்தி உதட்டில் பற்கள் பட ஏதோ ஒரு போருக்கு ஆயத்தமானவர் போல் தொலை நோக்காய் பார்த்துக் கொண்டிருந்த நாற்பது வயது மதிக்கத்தக்க பெயிண்டர் பெருமாள் கைகால்களை வெட்டி உதறிப் போடுகிறவர் போல் உதறிக் கொண்டு எழுந்து பேசினார்.
ஒருநாள் ஸ்டோர் ரூம்ல அந்தப் பொண்ணு சிமெண்ட் மூட்டையைத் தூக்கச்சே கான்டிராக்டர் அவள் கையைப் பிடிச்சு இஸ்துக்கிறான்.
சில சித்தாள் பெண்கள் தங்களுக்கு ஏற்பட்ட அல்லது ஏற்படவிருந்த அபாயங்களை நினைத்துப் பார்த்து நெஞ்சச் சுமையில் பெருமூச்சு விட்டார்கள்.
நம்மள மாதுரி சாதாரண ஜனங்களோட நிசமான கவனத்த திருப்புற விதத்தில் நாட்டில் பத்திரிகைகளும் பாட்டும் நடக்குது நடிகை ஷோபா செத்துட்டாள்னு நாம் பேசுகிறோம்.
அவர்கள் அங்குமிங்குமாகப் பார்த்துக் கொண்டு அகன்ற கண்களோடு விரிந்த கால்களோடு வருவதைப் பார்த்ததும் தாயம்மாவும் பெருமாளும் அவர்கள் சென்னைக்குப் புதிது என்பதைக் கண்டு கொண்டவர்கள்போல் ஒருவரை ஒருவர் புதிதாய் பார்ப்பது போல் பார்த்தபோது கொத்தனார் கொண்டையா பெருமாள் தம்பி.
பெயிண்டரைப் பார்த்து கொத்துக்காரர் வயிரெறியுது கொத்துக்காரர் மேல பிளம்பருக்குப் பொறாமை பிளம்பர் மேல ஆசாரிக்கு பெரியாளுக்கு சித்தாள் மேல.
கான்க்ரீட் கலவை மாதிரி உடம்பின் அணுக்கள் ரத்தத்துடன் பிசையப்பட்டு அழுத்தமாக இறுக்கப்பட்டது போன்ற உடம்பு அவன சற்று ஒல்லியாகத் தெரிந்தாலும் போன் வெயிட் ஆசாமி.
தலையே ஒரு பாரமாகி அதைத் தாங்க முடியாதவள் போல துவண்ட உடம்பு அளவான எலும்பமைப்பு உள்ளதால் அந்தக் குழைவே ஒரு நளினமாகத் தெரிந்தது.
விவசாய ஆயாவான அந்த இளைஞன் அவர் சொல்வது புரியவில்லையானாலும் ஏதோ தன் நிலைக்கு இரங்கிப் பேசுகிறார் என்று நினைத்து திருப்தியோடு புன்னகை செய்தான்.
அவன் ஏதோ சொல்லப் போனான் அந்தக் கூட்டத்திடம் முறையிடப் போவதுபோல் தோளில் கிடந்த தனது துண்டை எடுத்து முழங்கையில் போட்டுவிட்டு விருத்த வியாக்கியானங்களோடு பேசப் போகிறவன் போல் உட்காரப் போனான்.
ஆயா நீ என்ன கவர்மெண்ட் மஸ்டர்ரோல எழுதிப் படிக்கது மாதிரி பேர் கேக்குற பாவம் நாட்டுப்புறங்களைப் போய் டபாய்க்கிறயே திடீரென்று பேச்சு நின்றது.
தன் முன்னால் குழைந்த குழைவுக்கும் குழைந்தவர்களின் உடல் பலத்திற்கும் ஒரு விகிதாச்சாரத்தை ஏற்படுத்திக்கொண்டு ஒவ்வொருவராகப் பார்த்து தன் பக்கம் நிற்கச் சொன்னார்.
பப்ளிக் சர்வீஸ் கமிஷன் சேர்மன் மாதிரி மேஸ்திரி முன்னால் நடக்க அவரோடு தொங்கிக் கொண்டு போகிறவர்கள்போல் தேர்ந்தெடுத்த பெரியாள்களும் சித்தாள்களும் நடந்தார்கள்.
இருவரும் டீக்கடையை நெருங்கியபோது பிளாட்பாரத்தில் உழைப்பை விற்பதற்காக உட்கார்ந்து உட்கார்ந்து எழமுடியாமல் போன ஒரு மனிதர் திடீரென்று வாந்தியெடுத்தார்.
காலையில் டீயையும் பீடியையும் மாறிமாறித்தின்று வேலைக்குப் போகவேண்டும் என்ற மனோ திடத்தால் பித்த மயக்கத்தைக் கட்டுப்படுத்திய அந்த உழைப்பாளி இப்போது உழைப்புப் போனதால் எல்லாம் போகட்டும் என்பதுபோல் வயிற்றை விட்டுப் பிடித்தார்.
பிளாட்பாரத்தின் தூண்கள் போல் நின்றவர்கள் தூங்கிக் கிடந்தவர்கள் சோம்பிக் கிடந்தவர்கள் ஆகாயத்தைத் துழாவிப் பார்த்தவர்கள் பூமியைக் குத்திப் பார்த்தவர்கள் வயிற்றைப் பிடித்துக் கொண்டவர்கள் ஆகிய ஆண் பெண் சிறுவர் சிறுமியர் அத்தனை பேரும் வானத்தைப் பார்க்கும் மானாவாரிக் குளம் போல் மேஸ்திரிகளுக்காக நின்று ஒவ்வொருவராகப் போய்விட்டார்கள்.
அவனும் மோவாய் நிமிர முன்தலை சாய ஆகாயத்தில் இருந்து தேவதூதன் வருவது வரையிலும் காத்திருக்கக் கங்கணம் கட்டியவன் போல் கால நேர கன பரிமாண்ங்கள் மறந்துபோய் மரத்திருந்தான்.
ஜரிகை வேஷ்டியுடன் பட்டுப்புடவையுடன் மோதிரக் கையோடு வைரமூக்குத்தி மூக்கோடு மைனர் செயின் கழுத்தோடு அரைக்கிலோ நெக்லஸ் கொத்துச் செயின் வகையறாக்களோடு திருமுருகன் கோவிலுக்கு தேங்காய் பழத்தோடு போய்விட்டு விபூதி பிரசாதம் குங்குமம் மறைத்த நெற்றிகளோடு அர்த்தநாரீஸ்வர உருவம்போல் உடலோடு உடல் ஒட்ட காலோடு கால் தட்ட திரும்பிக் கொண்டிருந்த துரைப்பாண்டியும் அவரது பத்தினி வெள்ளையம்மாளும் அவர்களைப் பார்த்து ஆச்சரியப்பட்டு அந்த ஆச்சரியத்தால் அதிர்ச்சியுற்றார்கள்.
ஒரு பாதத்தை இன்னொரு பாதம் தேய்க்க நிலை கொள்ளாமல் நின்று கொண்டிருந்த அன்னவடிவு அருகே நின்ற மின் விளக்குக் கம்பத்தில் முதுகைச் சாய்த்து உட்கார்ந்தபடியே மாமாவை போகவிடுங்கள் அவரும் இவ்வளவு நேரம் நம்மகிட்ட பேசுனதே பெரிசு என்றாள்.
திக்குத் தெரியாத இடத்தில் திசை தெரியாமல் தங்களுக்குத் தாங்களே தனிமைப்பட்ட அந்த இளம் ஜோடி ஒருவர் இருப்பது இன்னொருவருக்குத் தெரியாதது போல் உட்கார்ந்திருந்தார்கள்.
இருவரும் எழுந்து தெருவோரத்தில் பூமியை வீடாகவும் ஆகாயத்தை கூரையாகவும் கொண்டு சந்திர சூரியர் சாட்சியாக சமைத்துக் கொண்டிருந்த வேகாமல் வேகும் மனித ஜீவிகள் பக்கமாக நகர்ந்தார்கள்.
சாலையோர வேலிக்காத்தான்போல் ஒரு கோணியே வீடாகவும் வாசலாகவும் விளங்க அதுவே காற்றிலாடும் திரைச் சீலையாகத் தெரிய மனிதத்துவத்தின் எச்சங்களாய் எச்சில் படர்ந்த பகுதிகளில் சமையலுக்காக சமைக்கப்படும் பொருள்போல் இயங்கிக் கொண்டு இருந்தார்கள்.
அன்னவடிவு சுட்டகல்லைப் பிடித்து சுட்ட விரல்களை குழாய் மாதிரி அடைத்துக் கொண்டு பச்சை மிளகாயும் உப்பும் வாங்கிட்டு வாரும் என்று சொன்னபோது அருகே அடுப்புப் போட்டிருந்த ஒரு வாணுமுன்னா இந்த அம்மில துவையல் அரைச்சுக்கோ.
ஒன்னை கூட்டிட்டு வரச்சொன்னார் என்று சொல்லிவிட்டு தன்னை பெரிய மனிதன்போல் பாவித்துக் கொண்டு வயிற்றையும் துருத்தி வேலுவை சின்ன மனிதன்போல் பார்த்தான்.
எண்சாண் உடம்பின் மூலமல்லவா அவள் காற்றோடு போட்டிபோட்டு காத்தாடிபோல் ஆடி கூத்தாடிபோல் பல்வேறு கோணங்களில் நகர்ந்து ஊதினான்.
கால்மணி நேரம் கழித்து திரும்பிய கணவனைப் பார்த்து இன்னும் அடுப்பூதும் பெண்ணான அன்னவடிவு ஓங்க சின்னய்யா எதுக்குக் கூப்பிட்டாராம்?
அதுவரை தங்களோடு தெருத்தம்பதியாக வந்து சேர்ந்த அவர்களைக் கவனிக்காத அந்த தெருப்புத்திரர்கள் தங்கள் வேலைச் சிரமத்தில் சமையல் சித்தில் தங்களையே மறந்திருந்த அவர்கள் இப்போது அவர்களை உற்றுப் பார்த்தார்கள்.